als_Latn dik_Latn sag_Latn
Në komunikimin javor, kryeministri Edi Rama ka folur për atë që do të bëjë Partia Socialiste në katër vitet e ardhshme. Rama tha se ndryshimet do të jenë rrënjësore, duke filluar që nga drejtësia e deri të disa institucione shtetërore.
Ai kërkoi votën që ti rikthehet dinjiteti qytetarëve, pasi sipas tij PS nuk e do pushtetin për vete, por për të punuar për të mirën e popullit dhe të vendit.
“Për mua kjo është një luftë jo vetëm parimore, por jetike për Shqipërinë që duam me shtet, punë, mirëqenie dhe nuk bëhet dot pa një administratë dinjitoze, e cila garanton ligjshmërinë dhe kushtetutshmërinë për barazinë e qytetarëve pa asnjë dallim.
Shteti që ne duam duhet të ketë dy porta të hapura, portën e drejtësisë dhe portën e shërbimeve. Këto dy porta që i janë përplasur njerëzve në fytyre prej 20 e kusur vitesh. Do t’i hapim katër vitet e ardhshme duke pastruar pallatin e drejtësisë nga të korruptuarit.
Nuk u kërkoj demokratëve të bëhen socialistë, apo të ndryshojnë bindjen, por thjesht më ndihmoni për të mos u nëpërkëmbur më në zyrat e shtetit, na jepni mandatin të shkallmojmë derën e patentës, hipotekës, licencave, në emrin se cilit prej jush.
Ne nuk kemi luftë me asnjë parti, por jemi në luftë më sistemin e partive që e kanë kthyer shtetin në tepsi. Sa prej jush kanë paguar nën dorë për patentën, kolaudimin e makinës?
Nëse doni t’i jepni fund këtij zullumi, iu ka ardhur në dorë mundësia ta bëni me dorën tuaj”, deklaroi Rama.
11 qershor 2017 (gazeta-Shqip.com)
als_Latn als_Latn als_Latn als_Latn als_Latn als_Latn als_Latn als_Latn